Florence Pugh

Florence Pugh (s. 3. tammikuuta 1996 Oxford) on englantilainen näyttelijä. Hän teki näyttelydebyyttinsä vuonna 2014 elokuvassa The Falling. Läpimurtoroolinsa Pugh teki vuonna 2016 elokuvassa Lady Macbeth, josta hän voitti British Independent Film Awards -palkinnon ja oli ehdolla Bafta-palkinnon saajaksi. Vuonna 2019 hän näytteli Greta Gerwigin draamaelokuvassa Pikku naisia, josta hän sai parhaan naissivuosan Oscar-ehdokkuuden.

Pugh on myös tähdittänyt elokuvia Outlaw King (2018), Fighting with My Family (2019), Midsommar – loputon yö (2019), Don’t Worry Darling (2022), Oppenheimer (2023) ja Dyyni: Osa kaksi (2024) sekä minisarjaa The Little Drummer Girl (2018). Hän näyttelee myös Yelena Belovaa Marvel Cinematic Universen elokuvissa Black Widow (2021), Thunderbolts* (2025) ja Avengers: Doomsday (2026), sekä Disney+-sarjassa Hawkeye (2021).

 Varhainen elämä 
Pugh on yksi ravintoloitsijaisän ja tanssinopettajaäidin neljästä lapsesta, joista myös kaksi sisarusta on ryhtynyt näyttelijöiksi. Lapsena hänellä todettiin trakeobronkomalasia, hengitystiesairaus, jossa henkitorvi painuu osittain kasaan syvään hengitettäessä ja vaikeuttaa ilman kulkua. Hän joutui sairauden vuoksi usein sairaalahoitoon. Perhe muutti hänen ollessaan kolmevuotias Espanjaan lämpimämpään ilmastoon toiveenaan terveydentilan paraneminen, mutta palasi kolmen vuoden kuluttua Englantiin ilman muutosta terveyteen. Lapsuuden sairaus jätti Pughille käheän äänen, josta tuli myöhemmin yksi hänen tunnusmerkeistään näyttelijänä. 

 Ura 
Pugh esiintyi koulunäytelmissä ja järjesti esityksiä sisarustensa ja ystäviensä kanssa ennen ammatillista debyyttiään elokuvassa The Falling (2014) 17-vuotiaana. Hänen läpimurtonsa tapahtui vuonna 2016 elokuvassa Lady Macbeth, jossa hän näytteli 1800-luvun Englantiin sijoittuvassa draamassa nuorta vaimoa, joka ajautuu suhteeseen paikallisen työläisen kanssa. Roolisuoritus sai laajaa kriitikkojen kiitosta. Vuonna 2018 Pugh esiintyi useissa elokuvissa, muun muassa historiallisessa draamassa Outlaw King, jossa hän näytteli Skotlannin kuninkaan Robert the Brucen puolisoa, sekä BBC:n minisarjassa The Little Drummer Girl, joka perustuu John le Carrén romaaniin.

Vuonna 2019 Pugh näytteli elokuvassa Fighting with My Family ja saavutti laajaa kansainvälistä huomiota kahdella elokuvalla Midsommar – loputon yö ja Pikku naisia. Ari Asterin ohjaamassa Midsommarissa Pugh esitti traumaattisesta menetyksestä kärsivää opiskelijaa, joka matkustaa poikaystävänsä ja tämän ystävien kanssa Ruotsiin seuraamaan harvinaista juhlaa. Elokuva oli taloudellinen menestys ja sai laajaa huomiota myös sosiaalisessa mediassa. Greta Gerwigin ohjaamassa Pikku naisia -elokuvassa Pugh näytteli Amy Marchia osana laajaa näyttelijäkaartia, johon kuuluivat muun muassa Saoirse Ronan, Emma Watson, Timothée Chalamet ja Laura Dern. Elokuva sai kuusi Oscar-ehdokkuutta, ja Pugh sai ensimmäisen Oscar-ehdokkuutensa parhaasta naissivuosasta.

Pugh liittyi Marvel Cinematic Universeen elokuvassa Black Widow (2021), jossa hän näytteli Natasha Romanoffin sisarpuolta Yelena Belovaa. Hän palasi rooliin myös Disney+-sarjassa Hawkeye (2021) sekä myöhemmin elokuvassa Thunderbolts* (2025) ja Avengers: Doomsday (2026).

Vuonna 2022 Pugh näytteli Olivia Wilden ohjaamassa Don’t Worry Darling -elokuvassa sekä ääninäytteli Kultakutria animaatioelokuvassa Saapasjalkakissa: Viimeinen toivomus. Christopher Nolanin ohjaamassa elokuvassa Oppenheimer (2023) Pugh esitti psykiatri Jean Tatlockia, fyysikko J. Robert Oppenheimerin entistä kumppania. Elokuva oli suuri yleisömenestys ja voitti useita Oscar-palkintoja, mukaan lukien parhaan elokuvan palkinnon. Vuonna 2024 Pugh näytteli Denis Villeneuven ohjaamassa tieteiselokuvassa Dyyni: Osa kaksi sekä romanttisessa draamassa We Live in Time, jossa hän esitti vakavasti sairastunutta kokkia.

 Yksityiselämä 
Vuosina 2019–2022 Pugh oli parisuhteessa yhdysvaltalaisen näyttelijä-elokuvantekijä Zach Braffin kanssa. Heidän välillään oli 21 vuoden ikäero, joka loi laajasti keskustelua.

 Filmografia 
Elokuvat Vuosi Suomenkielinen nimi Alkuperäinen nimi Rooli Muuta 2014  The Falling  Abbie Mortimer  2016  Lady Macbeth  Katherine Lester  2018  The Commuter  Gwen  Outlaw King  Elizabeth de Burgh  Paha saa palkkansa  Malevolent  Angela Sayers  2019  Fighting with My Family  Saraya ”Paige” Knight  Midsommar – loputon yö  Midsommar  Dani Ardor  Pikku naisia  Little Women  Amy March  2021  Black Widow  Yelena Belova  2022  Don’t Worry Darling  Alice Chambers  Ihme  The Wonder  Lib Wright  Saapasjalkakissa: Viimeinen toivomus  Puss in Boots: The Last Wish  Kultakutri (ääni)  2023  A Good Person  Allison  myös yhtenä tuottajana Oppenheimer  Jean Tatlock  2024  Dyyni: Osa kaksi  Dune: Part Two  prinsessa Irulan   We Live in Time  Almut  2025 Thunderbolts*  Yelena Belova  2026  Dyyni: Osa kolme  Dune: Part Three  prinsessa Irulan jälkituotannossaAvengers: Doomsday  Yelena Belova
Televisio Vuosi Suomenkielinen nimi Alkuperäinen nimi Rooli Muuta 2016  Marcella  Cara Thomas  3 jaksoa 2018  Kuningas Lear  King Lear  Cordelia  televisioelokuva The Little Drummer Girl  Charmian ”Charlie” Ross  minisarja 2021  Hawkeye  Yelena Belova  3 jaksoa; Disney+-alkuperäissarja 2022  Running Wild with Bear Grylls  oma itsensä  Jakso: ”Florence Pugh” 2023  Human Resources  Sarah Crumbhorn (ääni)  4 jaksoa 2025  Marvel Zombies  Yelena Belova (ääni)  2 jaksoa; Disney+-alkuperäissarja

 Lähteet 

 Aiheesta muualla 




Luokka:Englantilaiset näyttelijät
Luokka:Vuonna 1996 syntyneet
Luokka:Elävät henkilöt